

**Republika e Kosovës**

**Republika Kosova-Republic of Kosovo**

***Qeveria-Vlada-Government***

***Ministria e Industrisë, Ndërmarrësisë dhe Tregtisë***

***Ministarstvo Industrije, Preduzetništva i Trgovine - Ministry of Industry, Entrepreneurship and Trade***

**DOKUMENT KONSULTACIJE O PROJEKT - ADMINISTRATIVNO UPUTSTVO (MIPT) Br. 00/2021 O ODREĐIVANJU USLOVA ZA STAVLJANJE NA TRŽIŠTU TERACO PLOĆE**

Kratak rezime za izradu sledećih podzakonskih akata:

Obrazloženje za izradu ovog podzakonskog akta je uspostavljanje funkcionalne i lako primenljive pravne osnove za određivanje osnovnih zahteva i specifičnih karakteristika koje moraju da ispunjavaju proizvodi obuhvaćeni ovim aktom (**teraco ploće**), pre nego što budu dostupni na tržištu u Republici Kosovo.

Ovo Administrativno Uputstvo je sačinjeno u cilju dalje dopune Zakona 06/L-033 o Građevinskim Proizvodima, u skladu sa članovima 50 i 55, stavovi 4-6 Zakona br. 06/L-033 o Građevinskim Proizvodima koji jasno definišu nadležnost Ministarstva za izradu delegiranih akata i podzakonskih akata kojima se utvrđuju posebni uslovi za proizvodnju i promet građevinskih proizvoda, uključujući usklađene tehničke specifikacije-standarde koje treba primeniti, karakteristike koje se moraju prijaviti kao i izradu izjave o ućinku i obeležavanja ovih proizvoda oznakom usaglašenosti „CE“ ili oznakom usaglašenosti Kosova.

U tom okviru, jedna od glavnih dužnosti Ministarstva Industrije, Preduzetništva i Trgovine (MIPT) je da obezbedi pravilno sprovođenje usvojenog zakonodavstva koje je već usklađeno sa principima EU-a. Skupština Kosova usvojila je u novembru 2018 godine novi Zakon br. 06/L-033 o Građevinskim Proizvodima koji je izrađen sa četiri glavne namene:

1. *njegovo usklađivanje sa odredbama EU-a za trgovinu iz EU-a i u EU,*
2. *pružanje nacionalnog regulatornog sistema, dozvoljavajući Kosovskim proizvođačima da nastave prodaju proizvoda na Kosovskom tržištu, primenu nacionalnih zahteva i omogućavanje efikasnije konkurentnosti sa uvoznim proizvodima,*
3. *dozvoliti dug tranzicioni period tokom kojeg će Kosovo razvijati proizvodne kapacitete i procedure, kako bi konačno moglo da usvoji odredbe EU-a, i*
4. *osigurati da zakonske odredbe mogu biti odmah primenjive, bez nametanja opterećenja nad domačim proizvođačima.*

**Kratak opis pitanja**

Ministarstvo Industrije, Preduzetništva i Trgovine (MIPT) je tokom perioda izrade ovog Administrativnog Uputstva sarađivalo i angažovalo spoljne stručnjake iz zemalja Evropske Unije koji su pripremili šemu za praćenje procedura za izradu ovog podzakonskog akta. Tokom ovog perioda praćeni su sledeći koraci, u početku konsultacijama sa Ministarstvom Životne Sredine, Prostornog Planiranja i Infrastrukture u vezi sa definisanjem regulatornih zahteva, zatim sa Generalnom Direkcijom Kosova za Akreditaciju za procenu tehničkog kapaciteta TOU-a (Tela za Ocenjivanje usaglašenosti) akreditovanih ako isti mogu pružiti usluge sertifikovanja ili ispitivanja radi utvrđivanja sistema za procenu i verifikaciju doslednosti ućinka koje treba primeniti, kao i konačno komunikaciju putem e-pošte i posete nekoliko ekonomskih operatera (proizvođača i uvoznika) **teraco ploće**, kako bi ih informisali o obaveznim i opcionim karakteristikama koje proizvođači ovih proizvoda moraju navesti, kao i o njihovoj obavezi u izradi izjave ućinka.

**Cilj konsultacije**

Glavni cilj konsultovanja ovog Administrativnog Uputstva je dobijanje mišljenja, primedbi i preporuka od određenih aktera koji se bave ovom aktivnošću. Poseban doprinos mogu pružiti institucije povezane sa ovom važnom oblašću, uglavnom Ministarstvo Životne Sredine, Prostornog Planiranja i Infrastrukture, koje je odgovorno za izradu i sprovođenje zakonodavstva o regulatornim zahtevima za građevinske radove.

Ministarstvo Industrije, Preduzetništva i Trgovine (MIPT) traži vaše mišljenje o predlogu za utvrđivanje sledećih specifičnih uslova za postavljanje **teraco ploće**, na tržište Kosova. Ovi građevinski proizvodi trenutno ne podležu specifičnim regulatornim zahtevima za njihovo stavljanje na tržište Kosova, osim onih iz člana 55 stav 1-3 Zakona.

Ministarstvo smatra da je ovaj predlog opravdan, jer prema ovom predlogu proizvodi proizvedeni na Kosovu moraju da dostignu nivo proizvoda EU-a, tako da Kosovski proizvođači koji uspeju da primene CE oznaku usaglašenosti ili nacionalnu oznaku na svojim proizvodima, budu konkurentniji uvezenim proizvodima (i potencijalno izvoze svoje proizvode). Stoga je i poželjno i moguće da Kosovo uspostavi ekvivalentne zahteve za **teraco ploće** kako se primenjuje u Evropskoj Uniji (EU).

Proces konsultacija sa interesnim grupama obaviće se u pisanoj formi, gde detaljno, biće pitanja o predloženim pitanjima. Pored pitanja koja smo kao organ predlagać postavili, interesne grupe, će imati priliku da predlažu druga pitanja za koja smatraju važnim i neophodnim za diskusiju. Pružanje jasnih i argumentiranih odgovora, direktno će doprineti poboljšanju kvaliteta predloženog Administrativnog Uputstva. Sve vaše komentare, preporuke, alternative predložene u ovom Projektu - Administrativno Uputstvo, mi kao institucija predlagać, ćemo analizirati i u najkraćem mogućem roku pokušaćemo da ih uključimo bez ugrožavanja njihovog sadržaja. Konačni nacrti zajedno sa informativnom tabelom biće prosleđeni svim grupama uključenim u konsultacije.

**Krajnji rok za dostavljanje odgovora**

Krajnji rok za dostavljanje pisanog doprinosa u okviru procesa konsultacije, o Projektu Administrativno Uputstvo je do datuma: **13.08.2021**.

Svi komentari primljeni od ovog datuma će se sažeti od strane odgovornog lica.

Svi pisani doprinosi moraju biti dostavljeni elektronskim putem na e-mail adresu: gurakuq.kastrati@rks-gov.net ili doruntina.shala@rks-gov.net.

Molimo Vas, da u okviru vašeg doprinosa u pisanoj formi, jasno specifikovati u kom svojstvu doprinosite u ovaj proces konsultacija (kao predstavnik organizacije, kompanije, u individualnom svojstvu, itd.)

Komentari od strane organizacija

Molimo vas, da su vaši komentari u skladu sa uputstvima navedenim u nastavku:

**Ime organizacije koja pruža komentare:**

**Glavne oblasti delovanja organizacije:**

**Kontakt informacije organizacije (adresa, email, telefon):**

**Datum dostavljanja komentara:**

Način doprinosa je otvoren, ali je poželjno da se vaši doprinosi uključe u tabeli u prilogu u nastavku ovog dokumenta, koji obuhvata ključna pitanja ovog dokumenta.

|  |  |  |  |
| --- | --- | --- | --- |
|  | **Ključna pitanja**  | **Komentari o trenutnom nacrtu** | **Dodatni komentari** |
| **1** | Da li podržavate ovaj nacrt Administrativnih Uputstava, da ili ne? Ako ne, molimo Vas dajte komentare. |  |  |
| **2** | Da li imate sistem kontrole proizvodnje/kontrole kvaliteta, da ili ne, i da li trenutno proizvodite na osnovu neke tehničke specifikacije, da ili ne? (*Pitanje za proizvođače*)  |  |  |
| **3** | Da li ste u mogućnosti da obezbedite/uvezete proizvode koji ispunjavaju uslove iz ovih predloga, da ili ne? (*Pitanje za uvoznike*) |  |  |
| **4** | Da li verujete da će vaš proizvod verovatno dostići nivo (e) učinka u odnosu na karakteristika navedenih u ovom Administrativnom Uputstvu? |  |  |
| **5** | Da li mislite da bez mnogo prepreka možete testirati karakteristike koje ćete prijaviti? (*Pitanje za proizvođače)* |  |  |
| **6** | Da li će vam trebati tehnička pomoć da biste ispunili zahteve uputstva i izradili izjavu o učinku? *(Pitanje za proizvođače)* |  |  |

U prilogu ovog dokumenta, imate:

1. Projekt - Administrativno Uputstvo (MIPT) Br. 00/2021 o određivanju uslova za stavljanje na tržištu teraco ploće.